छोटे से कार्यालय में दो आईपीएस यानी एक कुछ खटपट करे तो दूसरे का ध्‍यान भंग. कहा जा रहा है कि ऐसा हर रोज होता है. सूत्र बताते हैं कि दूसरे साहब पूरे पुलिस वाले हैं. तेज आवाज और गाली-ग्‍लौज के बिना बात करना उन्‍हें पसंद नहीं है. बताया जा रहा है कि इससे अमिताभ को भी परेशानी होती थी. इस लिए उन्‍होंने सिस्‍टम में बैठे जिम्‍मेदार लोगों को पत्र लिखकर एक अलग कमरा एलाट करने की गुजारिश की. बताया जा रहा है कि उन्‍होंने डीजीपी, प्रमुख सचिव गृह समेत उन तमाम लोगों को पत्र लिखा जो नियमानुसार उन्‍हें अलग कमरा एलाट करा सकते थे. पर सिस्‍टम अपने तरीके और अपने रफ्तार से ही चलता है जब‍ तक कि कोई इसे झकझोरे नहीं. इस बार भी ऐसा ही हुआ. चार दिन बीतने के बाद भी अमिताभ की बात का संज्ञान नहीं लिया गया. उन्‍हें अलग कमरा एलाट नहीं किया गया.